Flensburg bryggeri

Flensburg Bryggeri (på tysk Flensburger Brauerei) er et selvstendig privatbryggeri i Flensburg. Bryggeriet er et av de siste som ikke er blitt kjøpt opp av et av de store bryggeriene. Bryggeriets slogan er Das flenst (på norsk Det flenser) og Erfrischend anders (Forfriskende annerledes). Sloganene avslutter nesten samtlige radio- og TV-spots fra bryggeriet i Flensburg. I daglig tale kalles ølet fra Flensburg også for Flens. Selv om andre bryggerier av økonomiske grunner gikk over til flasker med kapsler, valgte bryggeriet i Flensburg bevisst å beholde flaskene med patentpropp. Dette viste seg å være en god strategi, siden patentproppen med tiden fikk stor reklameverdi for Flensburger Brauerei. Lyden som oppstår når en patentflaske åpnes (Plop), ble i mellomtiden innbegrepet av ølet fra Flensburg. Derfor inngikk plop-lyden i bryggeriets markedsføring. De siste 20 årene er sortimentet udvidet med en rekke nye ølvarianter. Blant de nyere variantene er også Bölkstoff, som er den populære nordtyske tegnefiguren Werners betegnelse for øl. I 1993 skapte bryggeriet med Flensburger Frei Flensburgs første alkoholfrie øl. I 2007 kom med Flensburger Kellerbier et nytt økologisk produsert øl på markedet. Vannet til Flensburg-ølet hentes fra et cirka 240 meter dypt underjordisk vannreservoar som stammer fra den siste istiden i Skandinavia. Historie Bryggeriet ble etablert den 6. september 1888. Dengang fantes det cirka 20 små bryggerier i byen. I 1919 fusjonerte bryggeriet med et annet større ølbryggeri fra Flensburg. I 1959 ble det lille bryggeriet Clausen Fuglsang fra Husum kjøpt opp. Etter en storbrann i 1961 ble produksjonsbygningen gjenoppbygget. Siden 2001 produserer bryggeriet etter nye miljøvennlige metoder. Markedsføring Patentflasken og den litt spesielle og tørre nordtyske eller schleswig-holsteinske humoren danner fundamentet for det meste av bryggeriets markedsføring. Bryggeriet har i de senere årene primært satset på markedsføring via fjernsyn og radio. Plop-lyden er fortsatt kjennetegnet til bryggeriet og selv om bryggeriets markedsandel kun erpå 1% av det samlede tyske markedet, så kjenner de fleste tyskere merket Flensburger. I de siste årene har reklamefilmene fra bryggeriet vunnet adskillige priser for de humoristiske og kreative reklamene. En del filmer fra 1990-tallet ble regissert av den holsteinske skuespilleren og filmskaperen Detlev Buck. Den nyeste generasjon av reklamefilmer kom i 2009 og har endret litt på bryggeriets image. På YouTube vises en rekke reklamespots som hittil er vist over 140.000 ganger. Ølmerker Den klassiske Flensburger Pilsener er bryggeriets første ølvariant fra sent på 1800-tallet. Siden da har flere varianter kommet til. Egne merker Flensburger Pilsener pilsner (4,8 % vol.) Flensburger Bierbrand destillert bokkøl (38 % vol.) Flensburger Biermix øl med juice (2,4 % vol.) Flensburger Dunkel mørkt øl (4,8 % vol.) Flensburger Frei alkoholfritt øl Flensburger Gold klar Lagerøl (4,8 % vol.) Flensburger Kellerbier naturlig uklar biologisk lagerøl Flensburger Malz alkoholfritt maltøl Flensburger Radler øl med brus Flensburger Weizen hveteøl (5,1 % vol.) Flensburger Wasser mineralvann Flensburger Winterbock undergjæret sterkt lagerøl (bokkøl) (7,0 % vol.) Andre merker Bölkstoff undergjæret lagerøl Unser Norden (4,8 % Vol.), Alster (blandingsdrikk, 2,5 % Vol.) og alkoholfritt. Popp-Bier – erotisk øl, markedsføres gjennom Beate Uhse AG, handles i Beate-Uhse-Sexshops samt en rekke supermarkeder. Wacken Skoal – offisielt øl på Wacken Open Air Eksterne lenker (en) Offisielt nettsted (en) Flensburger Brauerei – kategori av bilder, video eller lyd på Commons Flensburger Kellerbier Plop Shop Fotnoter